บาทเปิด 29.82/84 คาดแกว่งแคบ
ธนาคารซีไอเอ็มบี ไทย รายงาน เงินบาทเปิด 29.82/84 คาดวันนี้แกว่งแคบ มองกรอบ 29.80-29.90
27 ก.พ. 2556

ธนาคารซีไอเอ็มบี ไทย รายงาน เงินบาทเปิด 29.82/84 คาดวันนี้แกว่งแคบ มองกรอบ 29.80-29.90
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.82/84 บาท/ดอลลาร์ ใกล้เคียงจากช่วงเย็นวานนี้ที่ปิดตลาดที่ระดับ 29.83/85 บาท/ดอลลาร์
วันนี้คาดว่าเงินบาทจะยังแกว่งอยู่ในกรอบแคบๆ เนื่องจากยังไม่ค่อยมีปัจจัยใหม่ๆ เข้ามา ขณะที่การเลือกตั้งในอิตาลียังมีผลต่อทิศทางของค่าเงินยูโร เนื่องจากผลการเลือกตั้งยังไม่มีพรรคการเมืองใดได้เสียงมากพอที่จะจัดตั้งรัฐบาลพรรคเดียวได้
"การเลือกตั้งของอิตาลียังมีผลต่อค่าเงินยูโรในช่วงนี้ เพราะยังมีความไม่แน่นอน เลยทำให้ยูโรยังอยู่ในทิศทางที่อ่อนค่า แต่อาจขยับขึ้นมาจากเมื่อวานนี้เพราะสหรัฐฯ ยังคงยืนยันเรื่อง QE จึงดึงให้ดอลลาร์อ่อนลงมาเล็กน้อย และยูโรกลับขึ้นไปเล็กน้อย ส่วนบาทคงอยู่ในกรอบแคบๆ เพราะขนาดยูโรอ่อนไปเยอะ บาทยังไม่อ่อนไปเยอะ" นักบริหารเงิน ระบุ
นักบริหารเงินคาดว่า วันนี้เงินบาทจะเคลื่อนไหวอยู่ในกรอบที่ 29.80-29.90 บาท/ดอลลาร์